Аҧсны адесантцәа реидгыла аҧшьгарала, Баслахә иахьаҵанакуа ҧшь- мҩак реихысырҭаҿы идыргылеит Аҧсны зхы ақәызҵаз аибашьцәа рбаҟа.
11.08.2017
Ҧшьышықәса раҧхьа Аҧсны адесантцәа реидгыла аҧшьгарала, Баслахә иахьаҵанакуа ҧшь- мҩак реихысырҭаҿы идыргылеит Аҧсны зхы ақәызҵаз аибашьцәа рбаҟа. Уи аҟны ацхыраара ҟанаҵеит амобилтә еимадара А-мобаил. Дара есышықәса уи аҭыҧ иаҭаауеит. Абаҟа иахылаҧшуеит акәша-мыкәша дрыцқьоит.
Аҧсадгьыл ахьчаҩцәа рыхьӡала идыргылаз абаҟа аҭыҧ алхра машәыршақә иҟамлаӡеит. Ҩажәи хәба шықәса раҧхьа, аибашьра раҧхьатәи амшқәа рзы, араҟа раҧхьатәи аиҿахысрақәа раан х-ҩык аибашьцәа ҭахоит: Резо Гогиа, Валери Кәыҵниа, Валери Нарсиа. Шықәсқәак раҧхьа урҭ рыхьӡала Баслахәҟа уахьыбжьало аҭыҧ аҿы амобилтә еимадара А-мобаил ацхыраарала абаҟа дыргылеит. Акомпаниа ахаҭарнакцәа рхахьы иргеит ари аҭыҧ ахылаҧшра. Уи азы ҵыҧх еиҧш сынтәагьы иаакәыршаны арыцқьарақәа рымҩаҧгара нап адыркит.
Араҟа усда аӡәгьы дгыламызт. Ишуаз амрагьы аӡәгьы дааннакыломызт. Избанзар, зыҧсадгьыл зхы ақәызҵаз афырхацәа рыхьӡ агәаларшәара ҳара иаҳуалуп рҳәон А-мобаил ахаҭарнакцәа. Арыцқьарақәа рышьҭахь амобилтә еимадара ахаҭарнакцәа абаҟа аҿаҧхьа ашәҭқәа шьҭарҵеит. Иҳәатәуп, Нанҳәа жәиҧшь иадҳәаланы шықәсык аҧхьа А-мобаили Аҧсны аџьынџьтәылатә еибашьраан иуаҩыбжахаз рассоциациеи» еидгыланы акциа шеиҿыркааз. Сынтәагьы уи амҩаҧгара ргәы иҭоуп.
Ҵыҧх акциа Аҟәа ақалақьаҿ мацара имҩаҧгазҭгьы, уажәазы аиҿкааҩцәа ргәы иҭоуп Аҧсны араионқәа зегьы ралархәра. Акциа шеиҿкаахо атәы ауааҧсыра деилыркааразы иазырхиан аӡыргаратә нҵамҭа. Уи иаҳәоит, ҽынла асааҭ жәаҩа рзы, ауаҩы дахьыҟазаалак, дызҿызаалак, иусқәа ааныжьны иҭахаз аибашьцәа минуткәи аҿымҭрала иргәаладыршәарц. Дара агәыҕра аадырҧшуеит, нанҳәа жәиҧшь рзы ари акциа зегьы рхы аладырхәып ҳәа.
Наала Чхьынџьериаҧҳа, Асҭамыр Гәажәба, АТ.
489
Ҧшьышықәса раҧхьа Аҧсны адесантцәа реидгыла аҧшьгарала, Баслахә иахьаҵанакуа ҧшь- мҩак реихысырҭаҿы идыргылеит Аҧсны зхы ақәызҵаз аибашьцәа рбаҟа. Уи аҟны ацхыраара ҟанаҵеит амобилтә еимадара А-мобаил. Дара есышықәса уи аҭыҧ иаҭаауеит. Абаҟа иахылаҧшуеит акәша-мыкәша дрыцқьоит.
Аҧсадгьыл ахьчаҩцәа рыхьӡала идыргылаз абаҟа аҭыҧ алхра машәыршақә иҟамлаӡеит. Ҩажәи хәба шықәса раҧхьа, аибашьра раҧхьатәи амшқәа рзы, араҟа раҧхьатәи аиҿахысрақәа раан х-ҩык аибашьцәа ҭахоит: Резо Гогиа, Валери Кәыҵниа, Валери Нарсиа. Шықәсқәак раҧхьа урҭ рыхьӡала Баслахәҟа уахьыбжьало аҭыҧ аҿы амобилтә еимадара А-мобаил ацхыраарала абаҟа дыргылеит. Акомпаниа ахаҭарнакцәа рхахьы иргеит ари аҭыҧ ахылаҧшра. Уи азы ҵыҧх еиҧш сынтәагьы иаакәыршаны арыцқьарақәа рымҩаҧгара нап адыркит.
Араҟа усда аӡәгьы дгыламызт. Ишуаз амрагьы аӡәгьы дааннакыломызт. Избанзар, зыҧсадгьыл зхы ақәызҵаз афырхацәа рыхьӡ агәаларшәара ҳара иаҳуалуп рҳәон А-мобаил ахаҭарнакцәа. Арыцқьарақәа рышьҭахь амобилтә еимадара ахаҭарнакцәа абаҟа аҿаҧхьа ашәҭқәа шьҭарҵеит. Иҳәатәуп, Нанҳәа жәиҧшь иадҳәаланы шықәсык аҧхьа А-мобаили Аҧсны аџьынџьтәылатә еибашьраан иуаҩыбжахаз рассоциациеи» еидгыланы акциа шеиҿыркааз. Сынтәагьы уи амҩаҧгара ргәы иҭоуп.
Ҵыҧх акциа Аҟәа ақалақьаҿ мацара имҩаҧгазҭгьы, уажәазы аиҿкааҩцәа ргәы иҭоуп Аҧсны араионқәа зегьы ралархәра. Акциа шеиҿкаахо атәы ауааҧсыра деилыркааразы иазырхиан аӡыргаратә нҵамҭа. Уи иаҳәоит, ҽынла асааҭ жәаҩа рзы, ауаҩы дахьыҟазаалак, дызҿызаалак, иусқәа ааныжьны иҭахаз аибашьцәа минуткәи аҿымҭрала иргәаладыршәарц. Дара агәыҕра аадырҧшуеит, нанҳәа жәиҧшь рзы ари акциа зегьы рхы аладырхәып ҳәа.
Наала Чхьынџьериаҧҳа, Асҭамыр Гәажәба, АТ.
Оцените новость:
+1
+2
+3
+4
+5
Сохраните ссылку или поделитесь с друзьями